Omaha, Nebraska

::*Kani waa maqaal ku saabsan caasimada Omaha, Nebraska Maraykanka.*
::*Boga "Omaha" waxaa laga soo toosiyay halkan.



*'Omaha*' ( ) waa [[caasimad]]a ugu weyn [[gobol]]ka [[Nebraska]], wadanka [[Maraykanka]]. Sidoo kale caasimadani waa fadhiga [[dowlad]]a [[Omaha|Degmada Douglas]], waxayna dhacdaa [[USA|Gobolada Badhtamaha Galbeedka Maraykanka]] ee dhinaca ku haya [[Webiga Missouri]] iyo waqooyiga [[webi|Webiga Blatte]]. 
Caasimada Omaha waxay xuddun u tahay deegaanda balaadhan ee la isku yidhaahdo Omaha-Bluffs metropolitan, kaasi ooy soo hoosgalaan degmooyinka waqooyi ee gobolka [[Iowa]]. 

Sida lagu sheegay tirokoob dowlada Maraykanku sameeysan [[sanad|sanadkii 2010ka]] waxaa lagu ogaaday in [[dad|bulshada]] ku dhaqan magaalda Omaha tahay 408,958 qof taasi oo ka dhigeysa caasimadan mida [[41|41aad ee ugu shacabka badan]] wadanka. Sidoo kale sanadkii 2014ka tirokoob kale oo la sameeyay waxaa soo baxdey in bulshada magaaladaasi aad u kacday ayadoo la sheegay in dad dhan 446,599 ku dhaqnaayeen wakhtigaasi. Marka lagu daro nawaaxigeeda Caasimada Omaha metropolitan waxay noqoneysaa mida 60aad ee ugu shacabka balaadhan wadanka Maraykanka, taasi oo sanadkii 2013ka ku noolaayeen dad dhan 895,151. Laakiin marka lagu xisaabiyo qiyaasta 50-mayl isku wareeg ah shacabku weey ka badanayaan tirada kor lagu xusay, waxaana la sheegay ineey dadkaasi gaadhayaan ilaa 1.3 milyan.

Asal ahaan caasimada Omaha waxaa laga garab aasaasay agagaarka webiga Missouri taasi oo wakhtiyadii hore ahaa wado weyn oo safarka ganacsiga alaabta loo isticmaalo.
Horaantii magaalada Omaha waxay ahayd deegaan ku fiican beerashada iyo dhaqashada [[xoolo|xoolaha]], laakin waxay awood iyo bulsho badan yeelatay badhtamihii [[qarni|qarnigii 19aad]] goortaasi oo magaaladu noqotey xuddun isku xidha [[ganacsi]]ga u kala gooshaya bari iyo galbeedka wadanka Maraykanka.

Maanta caasimada Omaha waa hooyga iyo xarunta sare ee [[shirkad]]o waaweyn sida "Fortune 500", [[wershad|wershado soo saara cuntada]] (sida ConAgra Foods), [[tareen|wado tareenka]] ugu weyn wadanka, Shirkada Weyn ee Baasifiga, shirkado Caymis iyo dhaqaale (sida Omaha Mutual), qaar ka mid ah shikadaha dhismaha ugu weyn caalamka sida "Kiewit Corporation" iyo kuwo kale oo badan.  

Shikadaha kale ee caanka ah ee degan caasimada Omaha waxaa ka mid ah "Fortune 1000", Td Ameritrade, West Corporation, Wershadaha Valmont, Shirkada Awooda Green Plains, Warner Enterprise, First National Bank, Leo A Daly, HDR Inc, DLR Group iyo Ururka Gallup Poll.

=Taariikh=
Deegaanka maanta ah Caasimada Omaha waxaa kumanaan sano ku soo noolaan jirey dadka asal ahaan loogu tegay [[Ameerika|qaarada Ameerika]] ee loo yaqaano [[Hindida Cas]], kuwaasi oo gumeystihii iyo degayaashii ree [[Yurub]] ku khasbeen ineey ka qaxaan badhtamihii [[qarni|qarnigii 17aad]]. Qabiilada Ponka, Dhegian, Siwoona, Pawnee, Otoee, Missouri iyo Iyoway ayaa ka mid ahaa [[qabiil]]ada ku dhaqnaa deegaanada Omaha maanta tahay.
Xata waxaa la sheegay in magaca Omaha ka yimid ereyga 'Umoⁿhoⁿ* ama *Umaⁿhaⁿ* oo micnaheedu yahay "Degayaashi Cidhifka Webiga", taasi oo la odhan karo waxaa laga waday dadkii deganaa dhinaca webiga Missouri.

Si kastaba ha ahaatee, horaantii sanadkii 1804 ayaa dhidibada loo taagay magaalada Omaha wakhtigaasi oo la dhisay dhismayaashii ugu horeeyay. Sanadihii xigay waxa la sii kordhiyay dhismaha magaalada waxaana la abuuray meherado ganacsi iyo shaqooyin. Waxaa iyadna la aasaasay beero waawayn oo soo saara noocyo badan oo cuntada ah.

=Muuqaalka=


File:Hotelfontenelle.jpg
File:First National Tower.jpg
File:The Bob Kerrey Pedestrian Bridge.jpg
File:OmahaKiewitPlaza.jpg
File:Above West Omaha.jpg
File:091407-JoslynCastle.jpg
File:Office buildings in downtown Omaha.jpg
File:Desert Dome Omaha Zoo.jpg


=Magaalooyinka Maraykanka=

=Tixraac=